ⓘ Quintin Ellis
1. Agtergrond en opvoeding
Quintin Ellis is op 8 September 1968 gebore in Springs, Suid-Afrika. Hy is die tweede van drie kinders. Alhoewel hy gediagnoseer is met disleksia en volgens die kundiges nie verby Graad 5 sou vorder nie, het hy op 5 jarige ouderdom begin om romanse te lees. Hy was weens sy studieprobleme oorgeplaas na n skool vir Serebraal Gestremdes. Hier het hulle ontdek dat hy n baie skrander kind was, met n groot passie vir lees. Hy het boeke verslind. daar is bevind dat Ellis minimale breindisfunksies het, en verswakte hand-oog koördinasie, wat hom verhoed om enigsins n motorvoertuig te bestuur.
Sy ouers besit 'n volledige stel van Langenhoven se versamelde werke wat hy opgelees het. Brolloks en Bittergal is een van sy gunsteling verhale en wat waarskynlik n groot invloed het op sy liefde vir die fantasie. Hy het ook begin om verskeie Amerikaanse en Europese skrywers se werke te lees.
Op ouderdom 13 het hy begin prosa en poesie skryf. Sy taal onderwysers het hom aangemoedig om sy skryfkuns te ontwikkel.
Na skool het hy rondgeval tussen die nagklubs en onderwêreld van Gauteng tot hy 2001 tot bekering gekom het. Daarna het hy as sendeling en filantroop vrywillige diens gelewer by verskeie organisasies tot in 2012. Vandat hy probeer selfmoord pleeg het in 1988 het hy n voortdurende stryd gevoer met depressie wat hom drie huwelike gekos het. Ten spyte van sy siekte het hy steeds voortgegaan om te skryf.
Die konsep vir sy eerste boek Die Oplossing: Valhalla het reeds in 1996 ontstaan, maar het eers in 2012 tot wording gekom. Daarna het hy die opvolg Die Oplossing Die Pelgrim geskryf. Hy het saam met n vriendin begin om Phantastes deur George MacDonald te vertaal en het dit in November 2013 voltooi.
Sy werk is uniek in die sin dat dit die eerste fantasie verhale vir volwassenes in Afrikaans is. Hy doen ook baanbrekers deur die eerste Afrikaanse skrywer te wees wat n plaaslike musiekgroep se werk gebruik het as agtergrond vir sy boeke.
"Dit was moeilik om n lied wat geskryf was vir die een en twintigste eeu te gebruik om my verhaal mee oor te vertel. Jack Hammer en Piet Botha is ook baanbrekers in die Afrikaanse Rock-genre. The Pilgrim se lirieke het elkeen n verhaal om te vertel. Dit was vir my n groot eer om vir hulle my verhaal te vertel met gebruik van hulle musiek." - Ellis wat praat oor die album The Pilgrim wat die agtergrond is vir sy tweede boek Die Oplossing Die Pelgrim.
Tans is hy ook besig met die eerste stoompoen steam punk boek in Afrikaans. Hy kombineer verskeie genres in die boek Lhouides. Daar is wetenskapfiksie, sameswerings teorie en natuurlik fantasie. Die verhaal speel af oor amper ses duisend jaar.
Hy het van sy verhale verwerk in n musiek blyspel. Tans is hy opsoek na borge om die finansies om die produksie op die planke te bring. Sy werk word ook onderskryf deur Die Stigting vir die Bevordering van Afrikaans. Sy voorblaaie word ontwerp deur plaaslike kunstenaars. Vir Ellis is die bevordering van plaaslike kunstenaars van kardinale belang. Die Oplossing Valhalla se voorblad was geskilder deur Braam Coetsee. Die Oplossing Die Pelgrim was geskilder deur Pieter van Tonder.
Ellis se eerste roman getiteld Die Oplossing: Valhalla het in Februarie 2013 verskyn en die opvolg daarvan Die Oplossing: Die Pelgrim verskyn in dieselfde jaar.Hy werk tans aan die eerste Afrikaanse stoompoen fantasie steampunk. Verder het hy die lirieke vir die eerste Afrikaanse Simfoniese rock-musiekblyspel geskryf. In n poging om n goeie fondasie vir Afrikaanse fantasie te skep het hy in medewerking met Louise Eijbers, Phantestes deur George MacDonald ook vertaal in Afrikaans. Phantases word deur die kenners gereken as die eerste Fantasie verhaal vir volwassenes. Sy eerste digbundel behoort teen 2014 gereed te wees.